— 91 — 



cielt maa jeg takke »Botanisk Rejsefond« og »den topogra- 

 fisk-botaniske Undersøgelse« for deres gentagne Pengeofre, 

 uden hvilke jeg aldrig havde turdet indlade mig paa Udarbejdelsen 

 af dette Arbejde. En,dnu en hjertelig Tak skylder jeg Museums- 

 inspektør Dr. C. H. Ostenfeld for hans Assistance under Udar- 

 bejdelsen af Manuskriptet, og Læge J. Chr. E. Christiansen Skel- 

 skør som Medarbejder af det lille Afsnit om Endelave. 



Kort geologisk og botanisk-historisk Oversigt. 



Som et Blik paa N. V. Ussing's geologiske Kort over Dan- 

 mark vil vise, er Distriktets dybere liggende geologiske Dannelser 

 det over hele Syd- og Mellem-Jylland udbredte Glimmerler og 

 Sand, medens et smalt Bælte af plastisk Ler strækker sig langs 

 hele Kattegatkysten og et Stykke ind i Vejle Fjorden indtil Rosen- 

 vold [Af dette graa og stive Ler er Orchis purpureas næsten umulig 

 at udgrave.]. I Brinkerne paa Bjørnsknude, hvor Storme stadig 

 æder bort af Landet, er Leret blottet og udtørret og saa stenhaardt, 

 at der næppe findes nogen Vegetation. I Vej leî jorden ses hyppig 

 Strandbrinkerne at være udskredne, underminerede af Væld, saa- 

 ledes at blødt formede Terrasser dannes; og staar der da Løvskov 

 paa Brinken, ses Bøgene delvis væltede over mod hinanden. Navn- 

 lig i Rosenvold Skov kan saadanne »vandrende« Bøge iagttages. 



Et Par Steder træder Brunkullet frem til Overfladen, nemlig i 

 Bæklejerne i Klokkedalen og Barridskov. 



Istidens Overfladedannelser er over hele Distriktet det frugt- 

 bare Moræneler, der som bekendt strækker sig langs største Delen 

 af Jyllands Østside, og kun faa Pletter af overvejende Sand fore- 

 kommer, hvoraf navnlig kan fremhæves Øen Endelave, Hunds- 

 lund — Sondrup Egnen, og Vest paa Nim — Vestbirk Egnen og syd- 

 ligere Strækningen mellem Løsning og Hedensted, hvor en Mose 

 viser tydelige Spor af at have ligget i Hede. I et Strøg fra 

 Stenkær over Urup til Nim lægger storstenet Morænegrus Hin- 

 dringer i Vejen for Ploven, men kun omkring Nim har jeg set 

 Stenene saa store og talrige, at Dyrkning af Jorden helt var op- 

 givet. — 



Hvem der først har meddelt Plantefund fra denne frugtbare 

 Egn, er vanskeligt at paavise, men ved at gaa J. Lange's Haand- 

 bog igennem viser det sig, at Mænd som Meinert, Fausbøll, My- 

 gind, G.M.Poulsen og Rostrup maa være blandt de første, saaledes 

 at de første Notater gøres omkring Midten af forrige Aarhundrede. 

 Af disse Mænd var Fausbøll bosat i Distriktet som Præst, medens 



